

Dobro veče(dan),

Danas je 20. Novembar, Međunarodni dan djeteta

*Znate li da u Bosni i Hercegovini živi više od pola miliona djece? Da li ste svjesni da ta ista djeca imaju svoja prava i da su ta prava zanemarena? Znate li da su čak i osnovna prava ugrožena, pravo na život, pravo na porodicu, ljubav, mišljenje itd? Zar ne mislite da smo dovoljno dugo bili zanemareni?*

*Znajte da smo, mi djeca, svjesni da ne uvažavate naše mišljenje.*

*Mi vam nudimo ljepšu budućnost, a od vas zauzvrat tražimo bolju sadašnjost. Mi smo budući ljekari, političari, profesori, advokati, umjetnici...zar očekujete da ćemo se mi sutra brinuti za vas, ako se vi danas ne brinete za nas!?*

*Jeste li svjesni da svake godine ovu zemlju napušta sve više mladih ljudi. Zašto odlaze? Dajte glas djeci i učinite nešto za bolje sutra. Poštujte naše mišljenje!*

*Vi ste naša sadašnjost, a mi vaša budućnost, zato pronađite dijete u sebi i čuvajte nas danas, jer već sutra može biti prekasno..“*

*Poruke su napisala djeca, članovi dječijih grupa mreže „Snažniji glas za djecu“ u Bosni i Hercegovini*